Saya manawi kawawas saking bab kabatosanipun, punika lajeng ketingal anggenipun kirang prayogi sanget. Sanadyan boten wonten luputipun migunakaken budaya lan sastra bangsa sanes, nanging gadhahanipun piyambak inggih wajib dipunuri-uri lan dipundadosaken baku. Tumrap wawasan, manawi budaya lan sastra Jawi boten praktis, punika inggih boten maton, jalaran terang, upaminipun kemawon, panjenengan piyambak tamtu badhe langkung sekeca lan langkung lebet punapa dene manteb lan marem manawi migunakaken basanipun piyambak. Rak inggih makaten ta?